0029.xml
آسٹریلیا کی ویمن ٹیم نے پاکستان کو تیسرے ٹی ٹونٹی کرکٹ میچ میں 8 وکٹوں سے شکست دیکر سیریز میں 3-0 کی مجموعی برتری حاصل کرلی ایلسی ویلانی کو عمدہ بیٹنگ پر میچ کی بہترین کھلاڑی قرار دیا گیا
گولڈ کوسٹ۔ 03 ستمبر (اے پی پی) آسٹریلیا کی ویمن کرکٹ ٹیم نے پاکستان کو تیسرے ٹی ٹونٹی کرکٹ میچ میں 8 وکٹوں سے شکست دیکر چار میچوں کی سیریز میں 3-0 کی مجموعی برتری حاصل کرلی۔ آسٹریلوی باؤلرز کی عمدہ باؤلنگ کی بدولت پاکستان کی ٹیم 20 اوورز میں 84 رنز بنا سکی ‘ پاکستان ٹیم کی 8کھلاڑی دوہرانیہ سہ بھی عبور نہ کرسکیں اور یکے بعد دیگر پویلین کی طرف لوٹ گئیں ۔ آسٹریلیا کی ایلسی ویلانی نے عمدہ بیٹنگ کا مظاہرہ کرتے ہوئے 50 رنز بنا کر اپنی ٹیم کی فتح میں اہم کردار ادا کیا اور میچ کی بہترین کھلاڑی قرار پائیں ۔ دونوں ٹیموں کے درمیان سیریز کا تیسرا میچ شروع ہوا تو پاکستانی ٹیم کی کپتان ثناء میر نے ٹاس جیت کر پہلے بیٹنگ کا فیصلہ کیا۔ میچ میں آسٹریلوی باؤلرز نے عمدہ باؤلنگ کا مظاہرہ کیا اور پاکستان کی ٹیم پہلے کھیلتے ہوئے محدود اوورز کے کھیل میں 9 وکٹوں کے نقصان پر 84 رنز بنا کر آؤٹ ہوگئی اور اس نے آسٹریلوی ٹیم کو میچ میں کامیابی کے لئے 85 رنز کا ہدف دیا۔ نین عابدی 30 رنز کے ساتھ نمایاں رہی۔ میچ میں پاکستانی کھلاڑی اتنی نروس نظر آئیں کہ تین کھلاڑی رن آؤٹ ہوگئیں۔آسٹریلیا کی طرف سے کیمینس نے 2 جبکہ فیرل ‘ ہنڑ ‘ اوسبرن اور بیمس نے ایک ایک کھلاڑی کو آؤٹ کیا۔ جواب میں آسٹریلوی ٹیم کی طرف سے ایلسی ویلانی اور کیمینس نے اننگز کا آغاز کیا۔ کیمینس ایک رن بنا کر آؤٹ ہوگئیں ۔ اس کے بعد ایلسی ویلانی کی عمدہ بیٹنگ کی بدولت مطلوبہ ہدف 11.4 اوورز میں 2 وکٹوں کے نقصان پر حاصل کرلیا۔ ایلسی ویلانی 50 رنز کے ساتھ نمایاں ری انکو ماہم طارق نے کلین بولڈ کیا۔ آسٹریلوی ٹیم نے میچ میں پاکستان کو 8وکٹوں سے شکست دیکر سیریز میں 3-0 کی مجموعی برتری حاصل کی۔ ایلسی ویلانی کو عمدہ بیٹنگ پر میچ کی بہترین کھلاڑی قرار دیا گیا
APP
03.09.14
0029p.xml
ویمن کرکٹ : آسٹریلیا نے پاکستان کو تیسرا ٹی ٹونٹی بھی ہرا دیا
گولڈ کوسٹ (وقت نیوز) آسٹریلیا کی ویمن کرکٹ تیم نے پاکستان کو مسلسل ساتویں شکست سے دو چار کرتے ہوئے ون ڈے سیریز کے بعد ٹی تونٹی سیریز بھی اپنے نام کر لی۔گولڈ کوسٹ میں کھیلے گئے سیریز کے تیسرے ٹی ٹونٹی میچ میں پاکستان ٹیم نے ٹاس جیت کر پہلے بیٹنگ کی ۔قومی ٹیم کی بیٹنگ لائن ایک بار پھر کلک نہ کر سکی اور ٹیم مقررہ اوورز میں 9 وکٹ کھو کر84 رنز ہی بنا سکی ۔نین عابدی نے 42 گیندوں پر ایک چوکے کی مدد سے 30 رنز ناٹ آؤٹ بنائے اور مرینہ اقبال 11 رنز کے ساتھ نمایاں رہیں۔پاکستان ویمن کرکٹ ٹیم کی 8 کھلاڑی دہرے ہندسے میں بھی داخل نہ ہوسکیں۔ کپتان ثناء میر صرف نو رنز ہی بنا پائیں ۔ ڈیلیسا کیمی نچ نے چار اوورز میں سترہ رنز دے کر 2 وکٹیں حاصل کیں۔ رین فیرل، ایرن ایسبورن،جولی ہنٹر اور کرسٹن بیمز ایک ایک وکٹ حاصل کرنے میں کامیاب ہوئیں ۔جواب میں میزبان ٹیم نے بارہویں اوورز میں صرف دو وکٹوں کے نقصان پر 11.4 اوورز میں مطلوبہ ہدف حاصل کر لیا ۔ اوپنر ایلیز ویلانی نے نصف سنچری سکور کی اور انتالیس گیندوں پر نو چوکوں کی مدد سے پچاس رنز بنائے۔کپتان میگ لیننگ نے چوبیس رنز کی اننگز کھیلی اور ناقابل شکست رہیں ۔اس کامیابی کے ساتھ آسٹریلیا نے ٹی ٹونٹی سیریز میں تین صفر کی فیصلہ کن بر تری حاصل کر لی ۔آسٹریلیا کی ویلانی کو میچ میں شاندار بیٹنگ کرنے پر میچ کا بہترین کھلاڑی قرار دیا گیا ۔پاکستان کی جانب سے ماہم طارق اور ثانیہ خان نے ایک ایک وکٹ حاصل کی ۔سیریز کا آخری میچ جمعہ کو کھیلا جائے گا
daily_waqt
04.09.14